CELEX: E2006P0003
Language: sl
Date: 2007-02-15 00:00:00
Title: Zahteva za svetovalno mnenje Sodišča EFTA, predložena s strani Oslo Tingrett z odločbo navedenega sodišča z dne 30. januarja 2006 v zadevi Ladbrokes Ltd. proti Staten v/Kultur- og kirkedepartementet in Staten v/Landsbruks- og matdepartementet (Zadeva E-3/06)

15.2.2007   
            
            
               SL
            
            
               Uradni list Evropske unije
            
            
               C 33/5
            
         Zahteva za svetovalno mnenje Sodišča EFTA, predložena s strani Oslo Tingrett z odločbo navedenega sodišča z dne 30. januarja 2006 v zadevi Ladbrokes Ltd. proti Staten v/Kultur- og kirkedepartementet in Staten v/Landsbruks- og matdepartementet
   
   (Zadeva E-3/06)
   (2007/C 33/03)
   Na Sodišče EFTA je bila z odločbo z dne 30. januarja 2006 sodišča Oslo Tingrett (Okrajno sodišče v Oslu), ki je v tajništvo prispela 25. avgusta 2006, vložena zahteva za svetovalno mnenje v zadevi Ladbrokes Ltd. proti Staten v/Kultur- og kirkedepartementet in Staten v/Landsbruks- og matdepartementet, glede naslednjih vprašanj:
   
               1.
            
            
               Ali je nacionalna zakonodaja, ki določa, da lahko nekatere oblike iger na srečo zagotovi samo družba v državni lasti, ki svoje dobičke uporabi v kulturne in športne namene, v nasprotju s členom 31 in/ali 36 EGP?
            
         
               2.
            
            
               Ali je nacionalna zakonodaja, ki določa, da se lahko licence za konjske stave odobrijo samo neprofitnim organizacijam ali družbam, katerih cilj je spodbujanje reje konj, v nasprotju s členoma 31 in/ali 36 EGP?
            
         
               3.
            
            
               Ali je nacionalna zakonodaja, ki določa, da se lahko licence za nekatere vrste iger na srečo izdajo samo neprofitnim organizacijam in združenjem s humanitarnim ali socialnim namenom, v nasprotju s členoma 31 in/ali 36 EGP?
            
         
               4.
            
            
               Ali je v skladu s pravom EGP zakonito, da nacionalna zakonodaja poudarja, da je treba dobiček od iger na srečo uporabiti za humanitarne in socialne namene (vključno s športom in kulturo) in ne sme biti vir zasebnega dobička?
            
         
               5.
            
            
               Ali je nacionalna zakonska določba, ki prepoveduje zagotavljanje in trženje iger na srečo, ki so na Norveškem prepovedane, se pa zakonito izvajajo v drugi državi EGP, v nasprotju s členom 36 EGP?